En undersøgelse fra Vejdirektoratet viser, at trafikanterne i Aalborg-området er glade for de variable tavler, der er sat op omkring Limfjordstunnellen. 82 procent svarer i undersøgelsen, at de generelt er tilfredse eller meget tilfredse med de elektroniske tavler ved tunellen. Kun 4 procent giver udtryk for, at de er utilfredse eller meget utilfredse med tavlerne. 75 procent svarer, at de sætter farten ned, når de variable tavler fortæller, at der er kø. Undersøgelsen blev gennemført i maj måned, hvor Vejdirektoratet uddelte 4000 spørgerkort til trafikanterne. Vejdirektoratet har fået 1100 udfyldte spørgerkort retur. De variable tavler ved Limfjordstunellen blev installeret på og omkring motorvejen i 2011.

Referat:
Trafikanterne i Aalborg-området er glade for de elektroniske tavler ved Limfjordstunnelen, og tavlerne får bilisterne til at sætte farten ned, når der er kø.